Grb-001

REPUBLIKA HRVATSKA

ŠIBENSKO-KNINSKA ŽUPANIJA

OPĆINA UNEŠIĆ

O B R A Z L O Ž E NJ E

UZ I. IZMJENE I DOPUNE PRORAČUNA

OPĆINE UNEŠIĆ

ZA 2023. GODINU

Unešić, studeni 2023.

**1. UVOD**

Temeljem odredbi Zakona o proračunu (NN 144/21), uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna. Prijedlog I. Izmjena i dopuna proračuna Općine Unešić za 2023. godinu izrađen je na temelju Zakona o proračunu (NN 144/21) i Uputa za izradu proračuna jedinica lokalne i područne (regionalne) samouprave za razdoblje 2023. – 2025. godine, koje je donijelo Ministarstvo financija.

**2. OBRAZLOŽENJE I. IZMJENA PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE UNEŠIĆ ZA 2023. GODINU**

Proračun Općine Unešić za 2023. godinu donesen je 29. prosinca 2022. godine „Službeno glasilo Općine Unešić“, broj: 1/23).

Osnovno polazište za izradu Prijedloga I. Izmjena i dopuna proračuna Općine Unešić za 2023. godinu su ostvareni prihodi i primici te rashodi i izdaci do kraja rujna 2023. godine i procjena ostvarenja istih do kraja 2023. godine.

Prihodi proračuna općine su: prihodi od poreza, prihodi od imovine, prihodi iz inozemstva i od subjekata unutar općeg proračuna, prihodi od upravnih i administrativnih pristojbi , prihodi od prodaje proizvoda, robe i usluga, kazne i upravne pristojbe, prihodi od prodaje neproizvedene dugotrajne imovine.

**2.1. PRIHODI I PRIMICI PRORAČUNA**

Ukupni prihodi i primici proračuna Općine Unešić za 2023. godinu planirani su Proračunom u iznosu od **1.194.928,00 €**, a I. Izmjenama Proračuna za 2023. godinu planirani su u iznosu od **940.928,87 €**, smanjenje **21,26%** . Proračunom za 2023. godinu nije planiran niti višak niti manjak prihoda, a I. Izmjenama planiran je manjak prihoda u iznosu od **23.302,79 €,** a preneseni višak prihoda iz prethodne godine I. Izmjenama i dopunama za 2023. godinu planiran je u iznosu od **23.302,79 € .**

**2.1.1. PRIHODI POSLOVANJA**

Ukupni prihodi poslovanja u 2023. godini planirani su Proračunom za 2023. godinu u iznosu od **1.194.928,00 €,** a I. Izmjenama Proračuna za 2023. godinu planirani su u iznosu od **940.928,87 €,** što predstavlja smanjenje od **21,26%.** Prihodi od prodaje nefinancijske imovine Proračunom za 2023. godinu nisu planirani kao ni I. Izmjenama i dopunama za 2023. godinu.

**Skupina računa 61** - Prihodi od poreza I. Izmjenama Proračuna planiraju se u iznosu od **206.659,30 €** što predstavlja povećanje za **22,38%** u odnosu na Proračun za 2023. godinu.

Kod poreznih prihoda došlo je do povećanja odnosno smanjenja iznosa planiranih izvornim planom, a I. Izmjenama su planirani prema devetomjesečnom izvršenju prihoda i procjeni ostvarenja poreznih prihoda do kraja godine.

**Skupina računa – 63** - Pomoći iz inozemstva i od subjekata unutar općeg proračuna planiraju se **480.836,83 €** što predstavlja smanjenje za **34,40 %** u odnosu na Proračun za 2023. godinu.

Od navedenog iznosa najznačajniji iznos se odnosi na tekuće pomoći iz državnog proračuna – sredstva fiskalnog izravnanja u iznosu od 237.111.96 €, povećanje za 2,41% u odnosu na Proračun za 2023. godinu.

Također se planiraju tekuće i kapitalne pomoći iz državnog i županijskog proračuna i to:

- 557,55 € - Razvojna agencija za mapiranje biciklističkih staza – povećanje za 100,00%.

- 35.600,00 € - Min. grad. i prost. uređ., - povećanje za 268,23% za izgradnju nerazvrstanih cesta.

- 40.000,00 € - MRRFEU, povećanje za 120,55 % za izgradnju nerazvrstanih cesta.

- 408,12 € – Kapitalna pomoć županija, povećanje za 100,00 % za elaborat varijantnih rješenja za vodovodnu mrežu Sv. Marko – Čvrljevo - predfianciranje.

- 0,00 € – Kapitalna pomoć županija za izradu projektne dokumentacije za vodovodnu mrežu Sv. Marko – Čvrljevo, smanjenje 100%.

- 11.865,25 € – Kapitalna pomoć MUP – povećanje za 100,00% - za smirivanje prometa ul. Dr. Franje Tuđmana - prefinanciranje.

- 30.000,00 € - Kapitalna pomoć MRRFEU – povećanje za 100,00% - za uređenje dječjeg igrališta.

- 5.343,75 € - Kapitalna pomoć ŽUC Šibenik – povećanje za 100,00% za raskrižje Mirlović Z.

- 13.019,97 € - Tekuća pomoć od HZZ-a za Javne radove – 100,00% povećanje.

Skupina računa 638 – Pomoći temeljem prijenosa EU sredstava planiraju se tekuće pomoći u uznosu od 82.335,03 € – Program Zaželi II i Program Zaželi III, povećanje za 153,40%. Od navedenog za Program Zaželi II – iznos od 6.630,83 € - prefinanciranje, Program Zaželi III – 54.010,16 €, te Program Zaželi III – 21.694,04 € - prefinanciranje.

Također se paniraju sredstva kapitalne pomoći za:

- Izgradnja i opremanje Doma kulture u Unešiću iz Programa ruralnog razvoja RH iz Mjere 7, Operacije 7.4.1. Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu, planirano 24.595,20 € - prefinanciranje.

- 0,00 € - Kapitalna pomoć za rekonstrukciju traktorskih puteva – smanjenje 100,00%.

**2.2 . RASHODI POSLOVANJA**

Ukupni rashodi i izdaci proračuna Općine Unešić za 2023. godinu izvornim Proračunom planirani su u iznosu od 1.194.928,00 €, a I. Izmjenama i dopunama Proračuna za 2023. godinu u iznosu od 964.231,66 €, smanjenje za 19,31%.

U tablici su prikazani rashodi poslovanja planirani izvornim planom i I. Izmjenama i dopunama proračuna.

Tablica 1.

|  |  |  |  |
| --- | --- | --- | --- |
| **Stavka** | **Proračun 2023. godinu** | **I. Izmjene i dopune za 2023. godinu** | **Promjena %** |
| **1** | **2** | **3** | **4 = 3/2** |
| |  | | --- | | **UKUPNO RASHODI POSLOVANJA** | | **670.075,00** | **707.642,52** | **5,61** |
| 31 - Rashodi za zaposlene | 115.374,00 | 127.881,77 | 10,84 |
| 32 - Materijalni rashodi | 339.558,00 | 350.284,25 | 3,16 |
| 34 - Financijski rashodi | 4.711,00 | 4.131,00 | -12,31 |
| 36 – Pomoći dane unutar općeg proračuna | 45.126,00 | 42.660,00 | -5,46 |
| 37 - Naknade građanima i kućanstvima | 88.990,00 | 102.314,50 | 14,97 |
| 38 - Ostali rashodi | 76.316,00 | 80.371,00 | 5,31 |

Rashodi za zaposlene su povećani za 10,84% iz razloga što smo zaposlili 3 djelatnika u programu JR koji nije planiran Proračunom za 2023. godinu, te je planiran u I. Izmjenama i dopunama Proračuna za 2023. godinu. Programu „Zaželi III“ je trajao do 28. veljače 2023. godine te je izvršena preraspodjela unutar aktivnosti EU PROJEKT – „Zapošljavanjem žena pomognimo Zagori III“.

U skupini materijalni rashodi najveće smanjenje je kod rashoda za javnu rasvjetu, odnosno potrošnju koja je smanjena zbog povlaštene cijene električne energije sukladno Uredbi Vlade RH ( - 29.634,00 € ). Ujedno je povećana stavka za materijal i usluge održavanja javne rasvjete ( 19.783,00 € ).Također je izvršena preraspodjela nekih izdataka u okviru ove skupine.

Pomoći dane unutar općeg proračuna su smanjene za 5,46%. Smanjenje se odnosi na Sufinanciranje komunalnog redarstva ( - 3.982,00 € ), smanjenje sredstava za djelatnost u zdravstvu ( - 667,00 € ), povećanje sredstava za sufinanciranju dječjeg vrtića Drniš, Područno odjeljenje Radonić za djecu s područja Općine Unešić a pohađaju navedeni vrtić (2.183,00 €).

Naknada građanima i kućanstvima je povećana za 14,97%, a odnosi se na slijedeće smanjenje odnosno povećanje i to:

- Oprema za novorođenčad (- 2.645,00 €), smanjena za 56,94%, novi plan 2.000,00 €.

- Sufinanciranje linije Promet Split (12.028,00 €), povećanje za 58,47%, novi plan 32.600,00 €.

- Sufinanciranje gradskih vrtića ( 8.037,00 € ), povećanje za 100,93%, novi plan 16.000,00 €.

- Nabavka potrepština za dječji vrtić (1.000,00 €), povećanje za 100,00%, novi plan 1.000,00 €.

- Sufinanciranje radnog materijala za osnovnoškolce ( - 3.716,00 € ), smanjenje za 100,00%.

- Sufinanciranje marendi za osnovnoškolce ( - 1.828,00), smanjenje za 91,81%, novi plan 163,00 €.

- Sufinanciranje linije Autotransport ( -2.001,00 €), smanjenje za 10,77%, novi plan 16.580,00 €.

- Sufinanciranje đačke karte (2.028,00 €), povećanje za 15,28%, novi plan 15,300,00 €.

Tablica 2.

|  |  |  |  |
| --- | --- | --- | --- |
| **Stavka** | **Proračun za 2023. godinu** | **I. Izmjene i dopune za 2023. godinu** | **Promjena %** |
| **1** | **2** | **3** | **4 = 3/2** |
| |  |  | | --- | --- | |  | **Rashodi za nabavu nefinancijske imovine - UKUPNO** | | **524.853,00** | **256.589,14** | **-51,11** |
| Rashodi za nabavu proizvedene dugotrajne imovine | 524.853,00 | 256.589,14 | -51,11 |

Rashodi za nabavu proizvedene dugotrajne imovine umanjuju se za 51,11 %. Veće odstupanje je kod slijedećeg:

- Investicija nabavke službenog vozila, smanjenje za – 15.927,00 € - 100% zbog nedostatka financijskih sredstava.

- Nabavka računala, uredske i ostale opreme, smanjenje za – 4.380,00 € - 100%, iz razloga što nije bilo potrebe za tom vrstom nabavki.

- Projektna dok. mrtvačnica Unešić, smanjenje za – 9.954,00 € - 100% zbog nedostatka financijskih sredstava.

- Projektna dokumentacija mrtvačnica Mirlović, smanjenje za – 3.627,00 € - 42,04%.

- Grijanje i hlađenje crkva Čvrljevo, smanjenje za - 2.121,36 € – 39,96% zbog nabavki manjeg broja klima.

- Izgradnja ( proširenje ) javne rasvjete, smanjenje za - 3.436,00 € – 51,78% iz razloga što nije bilo potrebe za izvođenjem navedenih radova.

- Izgradnja cesta, javnih površina, povećanje za 33.220,00 € - 25,67°% iz razloga što smo dobili više sredstava iz državnog proračuna s tim i učešće općine povećano.

- Projektna dok. vod. Mreže Sv. Marko – Čvrljevo, smanjenje za – 45.657,00 € - 100,00%.

- Rekonstrukcija traktorskih putova u šumsku cestu UGJ drž. Šuma Moseć – Srnobor smanjenje 100% - EU projekt koji neće biti realiziran u 2023. godini.

- Nabavka autobusnih čekaonica, povećanje za 1.818,00 € - 45,66%, planirana nabavka dvije autobusne čekaonice.

- Izvedbeni projekt raskrižje Mirlović Zagora, povećanje za 11.185,20 € - 100%.

Rashodi poslovanja u programu komunalne infrastrukture i kapitalni projekti koji su izmjenjeni po I. Izmjenama i dopunama Proračuna za 2023. godinu analitički su prikazani u programima koji se nalaze u prilogu materijala za sjednicu.

U Projekcijama Proračuna za 2024. i 2025. godinu nije bilo promjena te ostaju isti iznosi iskazani u Proračunu Općine Unešić za 2023. godinu i Projekcije Proračuna za razdoblje 2024. i 2025. godine ( „Službeno glasilo Općine Unešić“, broj: 1/23 ).

PREDSJEDNIK

OPĆINSKOG VIJEĆA

Vjekoslav Višić, v.r.